b'\n_START_ARTICLE_\nValkoniskakorppi\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on 50\xe2\x80\x9354 cm eli se on korppia jonkin verran pienempi. Sen h\xc3\xb6yhenpuku on musta lukuun ottamatta niskassa olevaa valkoista raitaa. Se muistuttaa l\xc3\xa4hisukulaistaan etiopiankorppia, jonka niskassa on laajempi valkoinen laikku. Nokka on hyvin tukeva. Sukupuolet ovat samann\xc3\xa4k\xc3\xb6isi\xc3\xa4.\n_START_SECTION_\nEsiintyminen\n_START_PARAGRAPH_\nValkoniskakorppi el\xc3\xa4\xc3\xa4 Afrikan it\xc3\xa4- ja etel\xc3\xa4osissa p\xc3\xa4iv\xc3\xa4ntasaajalta mantereen etel\xc3\xa4k\xc3\xa4rkeen. Sen elinymp\xc3\xa4rist\xc3\xb6n ala on 1,6 miljoonaa neli\xc3\xb6kilometri\xc3\xa4.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nLaji el\xc3\xa4\xc3\xa4 vuoristoissa ja kukkuloilla, usein kylien ja kaupunkien tuntumassa.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nRisupes\xc3\xa4 on tavallisesti kallionjyrk\xc3\xa4nteell\xc3\xa4 mutta voi sijaita my\xc3\xb6s puussa. Munia on kolmesta viiteen.\n_START_SECTION_\nRavinto\n_START_PARAGRAPH_\nValkoniskakorppi on kaikkiruokainen ja sille kelpaavat niin haaskat, j\xc3\xa4tteet, marjat, hedelm\xc3\xa4t, p\xc3\xa4hkin\xc3\xa4t, vilja ja pikkuel\xc3\xa4imet.'